«Mission Impossible»-innspilling ved Preikestolen i november
ARTIKKELEN ER OVER ETT ÅR GAMMEL «Mission: Impossible 6» skal etter planen spille inn sluttscenene på Preikestolen i Lysefjorden. Opprinnelig skulle innspillingen gå av stabelen i september, men etter at hovedrolleinnehaver og Hollywood-stjerne Tom Cruise skadet seg under et stunt i London, er innspillingen satt til tidsrommet 2. til 11. november. Det sier daglig leder i Stiftelsen Preikestolen til Stavanger Aftenblad. Selve opptaket skal finne sted 8. til 10. november, og da blir adgangen til Preikestolen helt stengt. Bakgrunn: Tom Cruise-stunt gikk galt - filminnspilling utsatt Fikk du med deg: Tom Cruise bekrefter «Top Gun 2» Mens Preikestolen nærmer seg 300.000 besøkende i 2017, er det maks 100 turister som tar turen dit i november måned. – Det positive med å spille inn om vinteren er at det er en sesong med mye mindre aktivitet i området. Det kan bidra til å markedsføre Preikestolen som et helårsturistmål, slik at ikke «alle» kommer i august, sier Per-Henry Borch i produksjonsselskapet Truenorth Norway. For to år siden: To omkom da småfly med filmcrew styrtet i Colombia Et par hundre mennesker vil ta del i arbeidet med filminnspillingen. Filmselskapet har fått tillatelse til inntil 50 helikopterlandinger per dag. Skuespilleren Kristoffer Joner har bekreftet at han er med i den nye filmen. Han spilte inn scener sammen med Tom Cruise i London i fire dager i juli.
Turistattraksjonen stenges i tre dager når Tom Cruise og filmcrewet kommer på Norgesbesøk i november.